สวัสดีค่ะ อายุ36 ปี ปกติประจำเดือนมา1 ครั้งต่อเดือน ห่างประมาณ 27-28 วัน แต่ช่วงเดือนที่ผ่านมาประจำเดือนมา 4 ก.ค. ประมาณ 4 วันปกติ แล้วมาวันที่ 21 ก.ค. ประมาณ3-4 วันปกติ มาวันที่ 2 ส.ค (ซึ่งเป็นรอบเดือนที่ปกติจะมา) และมาอีกวันที่15 ส.ค. อีก ทุกครั้งแทบจะไม่ปวดท้องเลย ปกติปวดท้องบางไม่รุนแรง แค่ 3-4 ชม. มีอาการคัด เจ็บเต้านมบางครั้ง ช่วงสอง สามปีที่ผ่านมาสิวอักเสบมีมากขึ้นทั้งที่แทบจะไม่เคยเป็น กังวลมากเลยค่ะกลัวเป็นโรคร้าย ไม่แน่ใจเกี่ยวข้องกันมั้ย เดือนก่อนลองกินขมิ้นชันวันละ 1ช้อนชาพูนๆ ผงผสมน้ำมะเขือเทศ น้ำมะนาว โยเกิร์ต ทำแบบน้ำจามูที่หนูดีทาน เคยอ่านเจอขมิ้นมีฤทธิ์ร้อนถ้าคนท้องกินอาจแท้งได้จริงมั้ยค่ะ ขอบพระคุณล่วงหน้าค่ะ ถ้าโควิทน้อยลงจะไปพบแพทย์ค่ะ
สวัสดีค่ะ รอบประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมา การที่ประจำเดือนมาเร็วเกินกว่า 22 วันจากครั้งก่อนนั้น จัดเป็นเลือดออกผิดปกติทางช่องคลอด ซึ่งอาจมีสาเหตุมาจาก ผลข้างเคียงจากการใช้ยาคุมกำเนิดชนิดใดๆ ภาวะแทรกซ้อนของการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นการรับประทานขมิ้นชันนั้น ไม่น่าเป็นสาเหตุทำให้เกิดการแท้งได้โดยตรงค่ะ จากที่กล่าวมา ถ้ามีเลือดออกผิดปกติทางช่องคลอด ควรต้องไปพบแพทย์เพื่อตรวจหาสาเหตุที่แน่ชัดต่อไป หากเป็นภาวะแทรกซ้อนของการตั้งครรภ์ เลือดอาจจะออกมากและมากขึ้นเรื่อยๆ ร่วมกับอาจจะมีปวดท้องน้อยได้ ถ้าเลือดออกมาเป็นลิ่มเลือด ปวดท้อง จึงควรรีบไปพบแพทย์ เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง